গত বছরের ২৫ আগস্ট শুরু হওয়া মিয়ানমার সেনাবাহিনীর নৃশংস অভিযানের পর প্রায় ৭ লাখ ২০ হাজার রোহিঙ্গা শরণার্থী হিসেবে আশ্রয় নেয় বাংলাদেশে। রাখাইন রাজ্যে এই শরণার্থীরা বড় রকমের হত্যা, ধর্ষণ সহ বিভিন্ন মানবতাবিরোধী নির্যাতনের শিকার হয়েছেন। তাদের গ্রামগুলি পুড়িয়ে মাটিতে মিশিয়ে দেওয়া হয়েছে। জাতিসংঘের ফ্যাক্টস ফাইন্ডিং কমিটি এ ঘটনাকে গণহত্যার স্বীকৃতি দিয়েছে। বিশ্বসংস্থাটি মিয়ামার সেনাবাহিনীর জেষ্ঠ্য কর্মকর্তাদের গণহত্যার জন্য আইসিসি’র মাধ্যমে বিচারের সুপারিশ করেছে। তবে দেশটি এ অভিযোগ অস্বীকার করেছে।